《翰林旧僚脩瀛洲会于凭虚阁限韵得微字》
明代·林文俊

多病长思卧翠微，重来江阁坐朝晖。未能报国心徒恋，且喜看山愿不违。

对酒忽闻啼鸟过，赏春空惜落花飞。分明此地真蓬岛，吟倚阑干晚未归。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。